এটিএম সালাম, নবীগঞ্জ থেকে ॥ নবীগঞ্জে এক শিক্ষক মাধ্যমিক ও উচ্চ শিক্ষা অধিদপ্তরের মহা-পরিচালক’র ভাইজির জামাই পরিচয় দিয়ে প্রতারণা করে যাচ্ছেন। মানুষকে চাকুরি ও বিভিন্ন উচ্চ বিদ্যালয়ের সদ্য নিয়োগপ্রাপ্ত শিক্ষকদের মাউশি থেকে এমপিও ছাড় করিয়ে দেয়ার কথা বলে বিভিন্ন প্রতিষ্টানের শিক্ষকদের কাছ থেকে লাখ লাখ টাকা হাতিয়ে নেয়ার অভিযোগ পাওয়া গেছে। এ ঘটনায় উপজেলার কয়েকটি শিক্ষা প্রতিষ্টানে কর্মরত ৬জন শিক্ষক গতকাল বৃহস্পতিবার মাধ্যমিক ও উচ্চ শিক্ষা অধিদপ্তরের মহা-পরিচালক বরাবরে লিখিত অভিযোগ প্রদান করেছেন। এ ছাড়াও জেলা প্রশাসক, জেলা শিক্ষা অফিসার, নবীগঞ্জ উপজেলা নির্বাহী অফিসার, নবীগঞ্জ প্রেসক্লাবসহ বিভিন্ন দপ্তরে লিখিত অভিযোগের অনুলিপি প্রেরণ করেছেন। অভিযোগকারী শিক্ষকরা হলেন, ইনাতগঞ্জ উচ্চ বিদ্যালয়ের সহকারী শিক্ষক মোঃ শাহীনুর রহমান, মাহবুব আলম, মোঃ সেলিম উদ্দিন, সহকারী ...